

 **M**

###### Száma: FJL/459-1/2022

###### Témafelelős: Keller Ilona

# E l ő t e r j e s z t é s

# Csongrád Város Önkormányzata Képviselő-testületének

**2023. május 25-i ülésére**

***Tárgy***: Csongrádi Víz és Kommunális Szolgáltató Nonprofit Kft 2022. évi beszámolója

Tisztelt Képviselő-testület!

A Csongrádi Víz és Kommunális Szolgáltató Nonprofit Kft elkészítette a 2022.évi beszámolóját.

A Kft. éves beszámolóját az előterjesztés melléklete szerint, az alábbi részletezettséggel terjesztem a Képviselő-testület elé:

1. Éves beszámoló mérlege, eredménykimutatás összköltség típusú (A),

2. Kiegészítő melléklet

3. Üzleti jelentés

A Víz-és Kommunális Kft. gazdálkodásáról készült beszámoló alapján: a 2022. december 31-i mérlegfőösszege: 1.257.477 eFt, nettó árbevétele: 2.330.663 eFt. Nettó árbevétel kis mértékben csökkent. A Kft adózott eredménye -489.874,- e Ft. A bevételek csökkenése mellett jelentős mértékben, közel 200 millió forinttal nőttek az anyagjellegű költségek és a személyi jellegű ráfordítások is közel 100 millió forinttal emelkedtek. További jelentős kiadás emelkedést okozott az egyéb ráfordítások összege, amelynek legnagyobb tétele a hulladéklerakási járulék.

Ezek együttes hatása nagyarány veszteséget okozott a Kft-nek.

A Kft. Felügyelő-bizottsága 2022. évről szóló beszámolót 2023. május 15-án megtárgyalta és az elfogadásra javasolja.

Kérem a Tisztelt Képviselő-testületet az előterjesztés megvitatására és a határozati javaslat elfogadására.

**H a t á r o z a t i j a v a s l a t**

Csongrád Város Önkormányzatának Képviselő-testülete megtárgyalta a „Csongrádi Víz és Kommunális Szolgáltató Nonprofit Kft 2022. évi beszámolója” tárgyú polgármesteri előterjesztést és az alábbi döntést hozza.

1. A Képviselő-testület a Csongrádi Víz és Kommunális Szolgáltató Nonprofit Kft taggyűlésének elfogadásra javasolja az előterjesztés 1. számú melléklete szerinti 2022. évi beszámolóját és felhatalmazza a Polgármester, hogy a társaság taggyűlésén ennek megfelelően szavazzon.
2. A Képviselő-testület felkéri az ügyvezetőt, hogy a közzététel érdekében szükséges intézkedéseket tegye meg.

Határidő: 2022 évi egyszerűsített beszámoló cégbírósághoz történő benyújtása: 2023.05.31.

Felelős: Versegi László ügyvezető igazgató

Erről jegyzőkönyvi kivonaton értesítést kapnak:

1. A Képviselő-testület tagjai
2. Bedő Tamás polgármester
3. Dr. Juhász László jegyző
4. Fejlesztési és Üzemeltetési Iroda és általa
5. Csongrádi Víz és Kommunális Szolgáltató Nonprofit Kft .

Csongrád, 2023.május 18.

 Bedő Tamás

polgármester